ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΤΕΤΑΡΤΟ _ Αρ. Φύλλου 586 

27 Μαίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 292 τ.μ. στη θέση «Κιο- 


τάρι» Κοινότητας Ασκληπιείου Ν, Ρόδου. 1 

Κήρυξη αναδασωτέας έκτασης 1,3 στρεμμάτων στη 
θέση «Παλιομονάστηρα» περ. Κοιν. Βουρλιωτών Ν. 
Σάμου. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 


Έγκριση γενικού πολεοδομικού σχεδίου (Γ.Π.Σ.) του 
Δήμου Πεύκης και τμήματος του Δήμου Ηρακλείου 
(Ν. Αττικής). 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2299 (1) 

Κήρυξη αναδασωτέας έκτασης 292 τ.μ. στη θέση «Κιο- 
τάρι» Κοινότητας Ασκληπιείου Ν. Ρόδου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/1970. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 


Δασών κ.λπ.», και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1980. 

5. Την έκθεση αυτοψίας του Δασολόγου Εμμ. Κου- 
δουμά με την οποία προτεΐνεται η κήρυξη της έκτασης 
που αναφέρεται στο θέμα ως αναδασωτέας. 

6. Την αριθ. 2298/5.5.93 εισήγηση για κήρυξη δασικής 
έκτασης αναδασωτέας της Δ/νσης Δασών Δωδ/νήσου, 
αποφασίζουμε: 

Κηρύσσουμε αναδασωτέα, με σκοπό τη διατήρηση του 
χαρακτήρα της δασικής έκτασης και την απδκατάσταση 
της βλάστησης που καταστράφηκε από παράνομη εκχέρ- 
σωση κατά τον μήνα Απρίλιο 1993 τη δασική έκταση εμ- 
βαδού διακοσίων ενενήντα δύο (292) τ.μ. τμήμα της ΚΜ 
1400 γαιών Ασκληπιείου, Ν. Ρόδου, του Δημοσίου που 
βρίσκεται στη θέση «Κιοτάρι» κοινότητας Ασκληπιείου και 
προσδιορίζεται από τα στοιχεία ΑΒΓΔΕΖΗΑκαι έχει 
όρια: 

Ανατολικά: Δασική έκταση. 

Δυτικά: Χορτολιβαδική έκταση. 

Βόρεια: Παλαιό επαρχιακή οδός. 

Νότια: Δασική έκταση, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθε) στην Εφημερίδα της 
Κυβερνήσεως. 

Ρόδος, 11 Μαϊου 1993 
Ο Νομάρχης 

ΓΕΩΡΓ. ΧΑΡΑΛΑΜΠΟΠΟΥΛΟΣ 

Αριθ. 883 (2) 

Κήρυξη αναδασωτέας έκτασης 1,3 στρεμμάτων στη θέση 

«ΓΙαλιομονάστηρα» περ. Κοιν. Βουρλιωτών Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/1970. 

2. Την παρ. 3 του άρθρου 117 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των 
Δασών κ.λπ.», και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

γ) Του άρθρου 12 Ν. 2040/92. 

4. Τις διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1980. 

5. Την υπ’ αριθ. 815/93 εισήγηση του Δ/ντή Δασών Σά¬ 
μου για κήρυξη της πιο πάνω έκτασης 1,3 στρεμμάτων ως 


αναδασωτέας που κάηκε στις 15.4.93, αποφασίζουμε: 

Κηρύσσουμε αναδασωτέα με σκοπό την αναγέννηση, 
προστασία και ανανέωση της δασικής βλάστησης δια της 
φυσικής οδού την καείσα δασική έκταση, εμβαδού 1,30 
στρεμμάτων, που βρίσκεται στη θέση «ΓΙαλιομονάστηρα» 
περ. κοιν. Βουρλιωτών Ν. Σάμου. 

Προσδριορίζεται από τα στοιχεία (Α Β Γ Δ Ε Ζ Η Α) και 
έχει όρια: 

Ανατολικά: Δασική έκταση. 

Δυτικά: Εγκαταλειμμένους αγρούς. 

Βόρεια: Αγροτικός δρόμος προ Μ. Βροντά. 

Νότια: Εγκαταλειμμένους αγρούς. 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 6 Μαίου 1993 

Ο Νομάρχης 
ΚΩΝ. ΦΟΥΝΤΖΗΛΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 62959/3144 (3) 

Έγκριση γενικού πολεοδομικού σχεδίου (Γ.Π.Σ.) του Δή¬ 
μου Πεύκης και τμήματος του Δήμου Ηρακλείου (Ν. Ατ¬ 
τικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέ¬ 
κταση πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33). 

2. Τις διατάξεις του άρθρου 23 παρ. 1 (εδ.ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις του άρθρου 19 (παρ. 1) του Ν. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες διατάξεις» (Α' 113). 

4. Τις διατάξεις των άρθρων 3,4 και 5 (παρ. 3 και 4) του 
Ν. 1515/1985 «Ρυθμιστικό Σχέδιο και πρόγραμμα προ¬ 
στασίας περιβάλλοντος της ευρύτερης περιοχής Αθήνας» 
(Α 18). 

5. Την 39962/1037/6.5.1990 απόφαση του Υπουργού 
Περιβάλλοντος, Χωροταξίας και Δημοσίων Έργων 
« Ασκηση αρμοδιοτήτων από τον Οργανισμό Αθήνας» (Β' 
327). 

6. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β’ 744). 

7. Τις διατάξεις της παρ. Β του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9). 

8. Το 47356/3983/1987 έγγραφο της Δ/νσης Γ2 του 
Υπουργείου Περιβάλλοντος, Χωροταξίας και Δημοσίων 
Έργων προς την Κοινότητα Πεύκης και τους αρμόδιους 
φορείς. 

9. Τις 152/1984, 137/1984, 61/1986, 5/1990, 19/ 
1990, 71/1990, 85/1990 και 38/1992 γνωμοδοτήσεις 
του Δημοτικού Συμβουλίου Πεύκης (Ν. Αττικής). 

10. Τα 99172/6265/14.10.1987 και 116451/8430/ 
20.2.1987 έγγραφα της Διεύθυνσης Προστασίας Δασών 
και Δ.Π. του Υπουργείου Γεωργίας. 

11. Το 26086/1988 έγγραφο της Διεύθυνσης Γεωργίας 
της Νομαρχίας Ανατολικής Αττικής. 

12. Το 4312/14.10.1987 έγγραφο της Β' Εφορείας 
Προϊστορικών και Κλασσικών Αρχαιοτήτων του Υπουρ¬ 
γείου Πολιτισμού. 

13. Το 51680/12.10.1987 έγγραφο της Δ.Ε.Η. 

14. Το 533321/20.10.1987 έγγραφο του Ελληνικού 
Οργανισμού Τουρισμού (Ε.Ο.Τ.). 

15. Το γεγονός ότι οι υπόλοιποι φορείς δεν απάντησαν 
* μέχρι σήμερα. 

16. Την από 29.9.1992 εισήγηση του Οργανισμού Αθή¬ 
νας. 

17. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α 154) και το γεγονός ότι από τις κανονιστικές διατάξεις 


αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
των οικείων Δήμων. 

18. Την 2/συνεδ. 17η/8.10.1992 γνωμοδότηση της 
Εκτελεστικής Επιτροπής του Οργανισμού Αθήνας, απο¬ 
φασίζουμε: 

1. Εγκρίνεται το Γενικό Πολεοδομικό Σχέδιο (ΓΠΣ) του 
Δήμου Πεύκης και τμήματος του Δήμου Ηρακλείου (Ν. Ατ¬ 
τικής), όπως τα όριά του προσδιορίζονται με κόκκινη 
γραμμή στο χάρτη Π.1 σε κλίμακα 1:10.000. 

Κυρίως το ως άνω σχέδιο περιλαμβάνει: 

Α. Τη πολεοδομική οργάνωση του Δήμου Πεύκης για 
πληθυσμό 17.845 με: 

α) τη δημιουργία δύο πολεοδομικών ενοτήτων - γειτο¬ 
νιών με μέση πυκνότητα και μέσο συντελεστή δόμησης 
όπως φαίνονται στο χάρτη Π.1 ως εξής: 


ΠΟΛΕΟΔΟΜΙΚΗ ΜΕΣΗ ΠΥΚΝΟΤΗΤΑ ΜΕΣΟΣ ΣΥΝΤΕΛΕΣΤΗΣ 
ΕΝΟΤΗΤΑ Κατ/Ηα ΔΟΜΗΣΗΣ 


1. (Άνω Πεύκης) 100 0,8 

2. (Κάτω Πεύκης) 100 1 

β) Τμήμα της έκτασης του Δήμου Ηρακλείου ανατολικά 
της Λεωφ. Κύμης οργανώνεται πολεοδομικά με τη πολεο¬ 
δομική ενότητα 2 (Κάτω Πεύκης). 

Ολόκληρη η περιοχή του Ηλιακού Χωριού οργανώνεται 
πολεοδομικά με την πολεοδομική ενότητα 1 (Άνω Πεύ¬ 
κης). 

γ) Τον προσδιορισμό των χρήσεων γης όπως φαίνονται 
στο χάρτη Π.1 και ειδικότερα: 

- Τον καθορισμό χρήσεων πολεοδομικού κέντρου - κε¬ 
ντρικής λειτουργίας πόλης - τοπικού κέντρου όπως αυτές 
προσδιορίζονται στο άρθρο 4 του από 23.2.1987 Π. Δ/τος 
(Δ' 166) στις ιδιοκτησίες που έχουν πρόσωπο επί της Λεω¬ 
φόρου Ειρήνης. 

- Τον καθορισμό χρήσεων γενικής κατοικίας όπως αυ¬ 
τές προσδιορίζονται στο άρθρο 3 του παραπάνω Π. Δ/τος 
στις ιδιοκτησίες που έχουν πρόσωπο επί της οδού Πίνδου 
και από την πλατεία Δημοκρατίας έως την οδό Ιωαννίνων 
της πολ. ενότητας 1 (Άνω Πεύκης) και στις ιδιοκτησίες 
που έχουν πρόσωπο επί της Λ. Κύμης και επί της οδού 
Χρυσοστόμου Σμύρνης από την οδό Ρήγα Φεραίου έως 
την οδό Γράμμου της πολ. ενότητας 2 (Κάτω Πεύκης). 

- Τον καθορισμό χρήσεων αμιγούς κατοικίας όπως αυ¬ 
τές προσδιορίζονται στο άρθρο 2 του ίδιου ως άνω Π. Δ/ 
τος στις υπόλοιπες περιοχές των πολεοδομικών ενοτή¬ 
των. 

- Τον καθορισμό του δάσους Κάσδαγλη και του άλσους 
Μορέλλα σαν χώρο πρασίνου (εκτός ορίων Γ.Π.Σ.). 

δ) Τη γενική εκτίμηση των αναγκών σε γη, σε στρέμματα 
και ειδικότερα για εκπαίδευση (νηπιαγωγείο - Δημοτικό - 
Γυμνάσιο - Λύκειο), για ελεύθερους χώρους (πλατεία γει¬ 
τονιάς, παιδικές χαρές), για πρόνοια (ιατρείο ΙΚΑ, παιδικοί 
- βρεφονηπιακοί σταθμοί), για διοίκηση (Αστυνομικό 
Τμήμα, ΟΤΕ, ΔΕΗ, Ταχυδρομείο, Δημοτικό Κατάστημα) 
και αθλητικές εγκαταστάσεις όπως φαίνονται στον πίνακα 
I «Κοινωνική υποδομή». 

Β. Την ιεράρχιση του οδικού δικτύου όπως φαίνεται 
στον χάρτη Π.1. και ειδικότερα: 

- Ως ταχείες Λεωφόροι χαρακτηρίζονται οι Λεωφόροι 
Κύμης και Σταυρού Ελευσίνας. 

- Ως πρωτεύουσα αρτηρία χαρακτηρίζεται η Λεωφόρος 
Ειρήνης. 

- Ως δευτερεύουσες αρτηρίες χαρακτηρίζονται οι οδοί 
Βύρωνος, Χρυσοστόμου Σμύρνης, Δημοκρατίας, Αγ. Πα¬ 
ρασκευής. 

2. Συνοπτικό αντίτυπο του παραπάνω πρωτοτύπου 
χάρτη που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την 62959/1993 
πράξη του δημοσιεύεται σε φωτοσμίκρυνση με την πα¬ 
ρούσα απόφαση. 

3. Εντός της περιοχής Γενικού Πολεοδομικού Σχεδίου 
και ειδικότερα στις εκτός σχεδίου περιοχές που περιλαμ¬ 
βάνονται σ’ αυτό, οικοδομικές άδειες που έχουν εκδοθεΐ 
με τις προγενέστερα ισχύουσες διατάξεις ή έχει υποβλη¬ 
θεί ο πλήρης φάκελλος με τα απαραίτητα για την έκδοση 


της οικοδομικής άδειας στοιχεία, στη αρμόδια πολεοδο- 
μική αρχή, μέχρι την ημερομηνία δημοσίευσης της παρού¬ 
σας απόφασης, εκτελούνται όπως εκδόθηκαν ή εκδίδο- 
νται, βάσει των υποβληθέντων στοιχείων σε συνδυασμό με 
τις διατάξεις του Ν. 1577/1985 «Γενικός Οικοδομικός 
Κανονισμός» (Α' 210). 

4. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 1993 

ο ΥΦΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 

